system
Răspunde în limba română, în stilul Wikipedia, cat mai corect gramatical.
user
Ce poți spune despre Cristi Puiu?
assistant
Cristi Puiu (n. 3 aprilie 1967, București) este un regizor și scenarist român contemporan.

Note biografice 
Fiul Iulianei și a lui Emilian Puiu a făcut pictură de la 10 ani. În 1990, după căderea regimului comunist, a participat la o expoziție în Lausanne, Elveția, împreună cu alți tineri artiști români. Doi ani mai târziu, a trecut examenul de admitere la Ecole Superieure d'Arts Visuels din Geneva, departamentul de Pictură. La finalul primului an, intrerupt cursurile de pictură, pentru a le începe pe cele de film, la aceeași scoală pe care a absolvit-o în 1996. În anul 2004 a fondat cu Anca Puiu casa de producție cinematografică Mandragora.

Activitate

Regizor 
A debutat ca regizor în 2001 cu filmul Marfa și banii, film care a obținut mai multe premii internaționale. Unii critici de film consideră că acesta este filmul care a inaugurat noul val românesc în cinematografie. A continuat cu un film de scurt-metraj, Un cartuș de Kent și un pachet de cafea în 2004, film de asemenea premiat. Al doilea film de lung-metraj, Moartea domnului Lăzărescu, 2005, face parte dintr-un proiect de șase povestiri scrise de Cristi Puiu în 2003. Filmul a obținut numeroase premii internaționale. A mai regizat, în 2010, lung-metrajul de ficțiune Aurora, în care a interpretat personajul principal (Viorel). Filmul a câștigat trei premii Gopo, a avut premiera în secțiunea Un Certain Regard de la Cannes și a fost premiat la Karlovy Vary (East of West Award). În 2013, a lansat „Trois exercices d'interprétation”, după un text al lui Soloviov, iar în 2016 a apărut filmul Sieranevada care a fost proiectat în premieră în competiția de la Cannes.

În 2020, a apărut Malmkrog, al șaselea lungmetraj al lui Cristi Puiu, care a deschis noua secțiune Encounters a Festivalului de Film de la Berlin, aflat la a 70-a ediție. Puiu a fost recompensat cu premiul pentru regie al secțiunii Encounters, acesta fiind al doilea premiu pe care Cristi Puiu îl primește la Berlin, după Ursul de Aur pentru scurtmetraj la ediția din 2004.

Scenarist 
Cristi Puiu este co-scenarist la primele sale filme de lung-metraj, Marfa și banii și Moartea Domnului Lăzărescu, alături de Răzvan Rădulescu. Cristi Puiu este scenaristul filmului său de scurt-metraj, Un cartuș de Kent și un pachet de cafea. Apoi, în colaborare cu Răzvan Rădulescu, a scris scenariul la Niki Ardelean, colonel în rezervă, 2003, film regizat de Lucian Pintilie. În 2006 regizorul german, Didi Danquart, a realizat filmul Offset după un scenariu scris de Cristi Puiu si Răzvan Rădulescu. Pentru filmul Aurora a scris singur scenariul după doi ani de prospecțiuni și documentare. În 2020, a scris scenariul filmului Malmkrog, după „Trois entretiens”, un text al filozofului rus Vladimir Soloviov.

Premii 
 2020 — Festivalul Internațional de la Berlin - premiul pentru regie al secțiunii Encounters pentru Malmkrog.
 2017 — Premiile Gopo -  Premiile Gopo pentru cel mai bun film de lung metraj, Gopo pentru cea mai bună regie și Gopo pentru cel mai bun scenariu pentru Sieranevada
 2016 — Festivalul de Film de la Chicago - Premiul Silver Hugo pentru Sieranevada
 2012 — Premiile Gopo -  Premiile Gopo pentru cel mai bun film de lung metraj, Gopo pentru cea mai bună regie și Gopo pentru cel mai bun scenariu pentru Aurora
 2005 — Festivalul de Film de la Cannes - Premiul "Un Certain Regard" pentru Moartea domnului Lăzărescu
 2005 — Festivalul de Film de la Chicago - Premiul Special al Juriului pentru Moartea domnului Lăzărescu
 2005 — Festivalul Internațional de la Reykjavik - Premiul "Descoperirea Anului, acordat noilor talente" pentru  Moartea domnului Lăzărescu
 2004 — Festivalul Internațional de la Berlin - Ursul de Aur pentru cel mai bun film de scurt-metraj pentru Un cartuș de Kent și un pachet de cafea 
 2002 — Festivalul de Film de la Trieste - Mențiune specială a juriului pentru Marfa și banii
 2002 — Festivalul European de la Angers - Premiul Procirep pentru Marfa și banii
 2002 — Festivalul Internațional de Film Buenos Aires - Premiul Abasto pentru Marfa și banii
 2001 — Festivalul de Film de la Cottbus
 Premiul "Findling" pentru Marfa și banii
 Premiul special al juriului pentru Marfa și banii
 2001 — Festivalul de Film de la Salonic - Premiul FIPRESCI pentru Marfa și banii

Filmografie

Regizor 
 1995 — Before Breakfast
 1996 — 25.12. Bucharest, North Railway Station
 2001 — Marfa și banii
 2004 — Un cartuș de Kent și un pachet de cafea
 2005 — Moartea domnului Lăzărescu
 2010 — Aurora
 2016 — Sieranevada 
 2020 — Malmkrog

Scenarist 
 2001 — Marfa și banii - în colaborare cu Răzvan Rădulescu
 2003 — Hacker - serial de televiziune
 2003 — Niki Ardelean, colonel în rezervă - în colaborare cu Răzvan Rădulescu
 2004 — Un cartuș de Kent și un pachet de cafea (scurtmetraj)
 2005 — Moartea domnului Lăzărescu - în colaborare cu Răzvan Rădulescu
 2006 — Offset
 2010 — Aurora
 2016 — Sieranevada
 2020 — Malmkrog

Note

Legături externe 
 Cinemagia - Cristi Puiu
 
 Asa va place arta?, 24 februarie 2004, Cristian Crisbasan, Ziarul de Duminică

Interviuri
 „Filmele pe care le fac sint despre mine, despre realitatea mea“. Interviu cu Cristi PUIU, Mihai Mironica, Observator cultural - numărul 244, octombrie 2004
 Cristi Puiu: Obsedat de moarte, pasionat de viata, indragostit de film , 1 decembrie 2005, Rodica Nicolae, Cariere Online
 Mirel Bran, Bucarest, le dégel cu fotografii de Franck Hamel, éditions Autrement, Paris, 2006, p. 158 - 163.
 Cristi Puiu: „Aș pleca definitiv din România”, 11 iunie 2009,  George Rădulescu, Adevărul
 Cristi Puiu: „Singurul lucru care mă interesează acum e să-mi arunc în aer propriile filme“, 8 martie 2011, Ana-Maria Onisei, Adevărul
 Cristi Puiu, regizor: „Cel mai frumos lucru din România e România“, 23 iulie 2011, Ana-Maria Onisei, Adevărul
 Cristi Puiu: „Mi-ar plăcea să fac un film la Chișinău“, 11 noiembrie 2011, Stela Dănilă, Adevărul
 „Între tăieturi e adevărul“. Interviu cu regizorul Cristi PUIU, Claudia Cojocariu, Observator cultural - numărul 701, noiembrie 2013
 Cristi Puiu: „Mi se pare o prostie ce se petrece în teatrul românesc“, 22 octombrie 2013, Corina Vladov, Ziarul Metropolis
 Interviul săptămânii cu Cristi Puiu, 19 iunie 2015, Cristina Corciovescu, All about Romanian Cinema (site dedicat filmului românesc)

Nașteri în 1967
Nașteri pe 3 aprilie
Regizori de film români
Laureați ai premiului Un Certain Regard
Premiile Gopo
Premiul Gopo pentru cel mai bun regizor
Premiul Gopo pentru cel mai bun scenariu
Premiul Un Certain Regard
Oameni în viață
Scenariști români